MÓDOSÍTÁSOKKAL EGYSÉGES SZERKEZETBE FOGLALT ALAPÍTÓ OKIRAT

Közgyűlési határozat száma: 1427/2012. (VI. 20.) Főv. Kgy

Budapest Főváros Közgyűlése a rendelkezésre álló dokumentumok alapján a KPM Posta Vezérigazgatósága által létesített (alapított) és 1975. évben a 35/1975. (XI. 3.) Korm sz. rendelettel a Fővárosi Tanácsa által József Attila Középiskolai Kollégium elnevezéssel átvett, jelenlegi nevén József Attila Középiskolai Kollégium (Budapest, XIV. Cházár András u. 6.) számára az 1230/C/1992. I/16. Főv. Kgy. határozattal kiadott, többször módosított és egységes szerkezetbe foglalt alapító okiratot a 2012. augusztus 31-ig hatályos közoktatásról szóló 1993. évi LXXIX. tv. 37. § (5) bekezdésében, a 2012. szeptember 1-jén hatályba lépő nemzeti köznevelésről szóló 2011. évi CXC. törvény 21. § (3) bekezdésében, az államháztartásról szóló 2011. évi CXCV. törvény 8.§ (4) bekezdésében, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 5. §-ában foglaltaknak megfelelően 2012. augusztus 30-i hatállyal adja ki.

**1. A költségvetési szerv alapadatai**

**neve**

**József Attila Középiskolai Kollégium**

**feladatellátási helye**

**székhelye**

Budapest XIV. Cházár András utca 6.

**típusa**

kollégium

**közfeladata**

A közoktatásról szóló 1993. évi LXXIX. törvény 20-22. §-a és a helyi önkormányzatokról szóló 1990. évi LXV. törvény 63/A. §-a alapján közoktatási, kollégiumi feladatok ellátása.

A 2012. szeptember 1-jén hatályba lépő nemzeti köznevelésről szóló 2011. évi CXC. törvény 7. §‑a alapján köznevelési, kollégiumi feladatok ellátása.

**OM azonosító**

039152

**címkód**

370206

**2. A költségvetési szerv alapítója, fenntartója**

Budapest Főváros Önkormányzata

Budapest V., Városház u. 9-11.

**3. A költségvetési szerv irányító szerve**

Budapest Főváros Közgyűlése

Budapest V., Városház u. 9-11.

**4. A költségvetési szerv illetékessége, működési köre**

Térségi feladat ellátású

**5. A költségvetési szerv besorolása, gazdálkodással összefüggő jogosítványai**

jogállása: önálló jogi személy

gazdálkodás szerinti besorolása: önállóan működő költségvetési szerv

Önállóan rendelkezik a munkáltatói jogokkal, a személyi juttatás és a munkaadókat terhelő járulékok előirányzataival. Gazdálkodási feladatait a Fővárosi Önkormányzat által, az oktatási ágazathoz alapított gazdasági szervezet látja el.

**6. A költségvetési szerv tevékenységei**

**Alaptevékenységei**

***Szakágazati besorolása***

559000 Egyéb szálláshely-szolgáltatás

***Alap szakfeladata***

559011-1 Kollégiumi szálláshelynyújtás közoktatásban tanulók számára

***További szakfeladatai***

562914-1 Tanulók kollégiumi étkeztetése

855921-1 Nappali rendszerű iskolai oktatásban részt vevő tanulók kollégiumi, externátusi nevelése

855922-1 Nappali rendszerű iskolai oktatásban részt vevő sajátos nevelési igényű tanulók kollégiumi, externátusi nevelése

910121-1 Könyvtári állomány gyarapítása, nyilvántartása

***Alap, illetve speciális feladatai***

A közoktatásról szóló 1993. évi LXXIX. törvény és Magyarország központi költségvetéséről szóló 2011. évi CLXXXVIII. törvény szerint szakértői és rehabilitációs bizottság szakvéleménye alapján sajátos nevelési igényű, testi, érzékszervi fogyatékos (hallássérült), a megismerő funkciók vagy a viselkedés fejlődésének tartós és súlyos rendellenességével küzdő, a többi tanulóval együtt nevelhető tanulók ellátása.

A 2012. szeptember 1-jén hatályba lépő nemzeti köznevelésről szóló 2011. évi CXC. törvény szerint szakértői bizottság szakértői véleménye alapján különleges bánásmódot igénylő, sajátos nevelési igényű, mozgásszervi, érzékszervi fogyatékos (hallásfogyatékos), egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő, a többi tanulóval együtt nevelhető tanulók ellátása.

Az intézmény ellátja a Fővárosi Önkormányzat fenntartásában működő kollégiumok sportversenyeinek szervezésével, koordinálásával összefüggő feladatokat.

A szakfeladatrendről és az államháztartási szakágazati rendről szóló 56/2011. (XII. 31.) NGM rendelet 4. §-ában foglalt könyvtári feladattal kapcsolatban a költségvetési szervnek sem kiadása, sem bevétele nem keletkezik.

***Az intézménybe felvehető maximális gyermek-, tanulólétszám feladatellátási helyenként***

|  |  |
| --- | --- |
| Feladatellátási helyek  | bentlakásos intézményi férőhelye |
| Budapest XIV. Cházár András utca 6. | 120 |

**Szabad kapacitás kihasználása érdekében végzett alaptevékenységek**

856099-2 Egyéb oktatást kiegészítő tevékenység

**Vállalkozási tevékenysége**

Az intézmény vállalkozási tevékenységet nem folytat.

**7. A költségvetési szerv feladatellátását szolgáló nemzeti vagyon**

Budapest XIV. kerület 32746 helyrajzi szám alatt felvett 2947 m2 területű, valóságban Budapest XIV. Cházár András utca 6. szám alatt lévő, a Fővárosi Önkormányzat kizárólagos tulajdonát képező, korlátozottan forgalomképes felépítményes ingatlan használata.

Vagyoni értékű jogok, tárgyi eszközök (gépek, berendezések, felszerelések, járművek) használata leltár szerint.

A költségvetési szerv feladatellátására szolgáló vagyonnal való rendelkezési jogot a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló mindenkor hatályos önkormányzati rendeletben szabályozott módon és feltételekkel az oktatási ágazathoz alapított gazdasági szervezet gyakorolja a gazdasági szervezetek mindenkor hatályos alapító okiratában rögzítetteknek megfelelően, a közte és a költségvetési szerv között létrejött együttműködési megállapodás figyelembe vételével.

**8. A költségvetési szerv vezetőjének megbízási rendje és a foglalkoztatottjaira vonatkozó foglalkoztatási jogviszonyok**

A költségvetési szerv vezetőjét (igazgatóját) Budapest Főváros Közgyűlése nyilvános pályázat útján határozott időre bízza meg.

A foglalkoztatottakat az intézmény vezetője (igazgatója) közalkalmazotti jogviszony, munkaviszony illetve megbízási jogviszony keretében alkalmazza.

**9. A költségvetési szerv képviseletére jogosultak**

Az intézmény vezetője (igazgatója), valamint az általa megbízott intézményi dolgozó.

Budapest, 2012. július „…”

Főjegyző megbízásából:

dr. Kelemen Barnabás

*aljegyző*

|  |
| --- |
| Főpolgármester megbízásából: |
| Csomós Miklósfőpolgármester-helyettes |

„Fővárosi Közgyűlés által elfogadott szöveggel megegyező.”